每次放工都見到長長既龍真係怕怕。難得落勁大雨無人排就即刻去試下。美國餐都知會大大碟所以都唔敢點得多。兩個人都係叫左兩碟。一碟炸牛油果卷，牛油果好足料但跟黎個汁既味似泰國酸辣汁就唔太配，麻麻地。另外再叫左碟雞扒蝴蝶粉，雞扒好脆身同辣辣地都唔錯。最後主角芝士蛋糕，叫左無敵紅絲絨。真係好好食，唔太甜同芝士味好香，幾飽都食得落，而旁邊既cream都好滑。同蛋糕一齊食真係絕配。下次要叫多幾個朋友再黎，要試多幾款蛋糕！